kardosdrur/scandi-wiki huggingface dataset:
Bomann Museum

Bomann Museum er et museum for nedersaksisk folkeminde, delstats- og byhistorie i Celle, og det tredjestørste museum i Niedersachsen. Museet er opkaldt efter museumsdirektør og grundlægger Wilhelm Bomann.

Bomann Museet etableredes i 1892 som "Faderlandsmuseet" og befandt sig oprindeligt i Bergstraße. I 1907 indviedes nybygningen på nuværende adresse overfor Celle Slot. I 1928 fik museet sit nuværende navn. I 1993 blev museet udvidet med en nyopført bygning. I 1995 blev Bomann Museet slået sammen med Celle Kunstmuseum. En yderligere tilbygning kom til i 2005 i form af en glaskube. For tiden har Bomann Museet 3.500 kvadratmeter udstillingslokaler. Fra 2011 til 2013 bliver Bomann Museet renoveret og ombygget i tre faser, hvorved det tidligere hofapotek fra 1530 inddrages.

Eksterne henvisninger 
 Bomann Museets hjemmeside  
 Hjemmeside over den planlagte ombygning af Bomann Museet  

Museer i Tyskland
Niedersachsen
Museer etableret i 1892
České dráhy

České dráhy eller forkortet ČD er Tjekkiets statlige jernbaneselskab.

Eksterne henvisninger 
 České dráhy

Jernbaneselskaber
Transport i Tjekkiet
Big Bud 747

Big Bud 747, eller 16-V 747, er navnet på en specialbygget traktor der i 1977 blev bygget i den amerikansk by Havre, Montana. 

Den har rekorden som verdens største traktor til almindeligt brug. Den blev bygget af Ron Harmon og hans ansatte i Northern Manufacturing Company for en pris på omkring 300.000 amerikanske dollar. Rossi Brothers, en bomuldsproducent fra Bakersfield i Californien, købte maskinen og brugte den i de efterfølgende 11 år, hvor den primært kørte med en stor grubber. Willowbrook Farms ved byen Indialantic i Florida blev næste ejer, og brugte traktoren til samme formål. 

I 1997 købte Brødrene Williams fra Big Sandy i Montana Big Bud 747. De brugte traktoren på deres gård ved Chouteau County, hvor den trak en 24 meter bred harve. Her kunne den harve knap én tønde land  i minuttet med en hastighed på 12.8 kilometer i timen. 

Big Bud kan i dag opleves på Heartland Acres Agribition Center i byen Independence, Iowa.

Motor 
 1100 hestekrafter med 1600 omdrejninger (RPM)
 16 cylinder 16V92 totaktsmotor fra Detroit Diesel.
 Slagvolumen: 1472 kubik (24.14 liter)
 2 turboladere, 2 superladere.
 Generator på 75 ampere

Eksterne henvisninger 
 Big Buds officielle hjemmeside 
 Information om Big Bud på Heartland Acres Agribition Centers hjemmeside (web.archive.org) 

Traktorer
Verdensrekordindehavere
Etableret i 1977
Statsbesøg

Et statsbesøg er et formelt besøg af et udenlandsk statsoverhoved hos en anden nation, på opfordring af denne nations statsoverhoved. Statsbesøg er den højeste form for diplomatisk kontakt mellem to nationer, og er præget af ceremoniel pomp og diplomatiske protokoller. I parlamentariske demokratier kan statsoverhoveder formelt udstede og acceptere invitationer. Men de gør det med samtykke fra deres regeringer, der sædvanligvis er enige om, når invitationen skal udstedes eller accepteres på forhånd.

Statsbesøg involverer nogle af eller alle af følgende komponenter:

 En velkomstceremoni, der består af en gennemsyn af militære æresvagter, parader, og afspilning af nationalsange af militærorkestre.
 En 21-kanonsalut affyret for udenlandske statsoverhoveder eller en 19-kanonsalut affyret for udenlandske regeringschefer.
 Udveksling af gaver mellem det udenlandske statsoverhoved og statsoverhovedet fra værtsnationen for statsbesøget.
 Statsmiddage, enten kjole og hvidt eller smoking, afholdt af statsoverhoved, med det udenlandske statsoverhoved som æresgæst.
 Besøg i den nationale lovgivende forsamling, ofte med en formel tale af det udenlandske statsoverhoved til den lovgivende forsamling.
 Højprofilerede besøg af udenlandske statsoverhoveder til nationale vartegn, som at lægge en krans ved et militært monument eller kirkegård.
 Kulturelle begivenheder, der fejrer forbindelserne mellem de to nationer, og som afholdes i forbindelse med statsbesøg.

Eksterne henvisninger 

Diplomati

ja:国賓
Kungliga Hovkapellet

Kungliga Hovkapellet (svensk: Det Kongelige Hofkapel) er et svensk orkester, som siden 1773 har været tilknyttet Stockholmsoperaen.

Historie 
Kungliga Hovkapellet er en af verdens ældste tilbageværende orkesterinstitutioner. I år 1526 omtales hoffets musikere for første gang i hofstatens regnskaber af Gustav Vasa, hvormed grundlaget for et hofkapel lagdes. I lang tid var Hovkapellet knyttet til hoffet i Stockholm og bestod af både vokale og instrumentale kræfter.

En av Hovkapellets glansperioder var i 1600-tallet, da kapellet ledtes af medlemmer af familien Düben. Fra 1730'erne under hofkapelmestre som Johan Helmich Roman og Francesco Uttini indtraf en anden blomstringsperiode under hvilken det svenska musikliv blev udviklet betydeligt. Hovkapellet havde udelukkende mandlige medlemmer frem til år 1727, da de to drenge, som gjorde tjeneste som discantister og sopraner, blev erstattet med Sophia Schröder og Judith Fischer.

Under Johan Helmich Romans ledelse afholdte hofkapellet offentlige koncerter i Riddarhuset, hvilke blev kaldt "Riddarhuskonserter", som tog sin begyndelse i 1731, var den første regelmæssige offentlige koncertvirksomhed i Stockholm.

I dag består hofkapellet af 107 musikere.

Eksterne henvisninger 
 Officiel hjemmeside

Referencer 
 Anna Ivarsdotter Johnsson och Leif Jonsson, "Musiken i Sverige, Frihetstiden och Gustaviansk tid 1720-1810."

Symfoniorkestre
Musik i Stockholm
Interflora

Interflora er en organisation der består af 55.000 blomsterhandlere i 175 lande, heriblandt Danmark. Interflora leverer ca. 32.000.000 buketter om året. Interflora brandet er den største blomsterudbringer i verden af sin slags, og den der har eksisteret længst.

Historie

Interflora blev grundlagt i 1907, hvor tyskeren Max Hübner etablerede "Blumenspenden-Vermittlungsvereinigung", der siden blev til Fleurop, der i dag indgår som en afdeling af det samlede Interflora-samarbejde. Siden 1907 havde  Max Hübner etableret private aftaler med andre blomsterhandlere i Berlin for at kunne modtage bestillinger i sin butik  og få dem leveret gennem en kollega nærmere leveringsstedet. I løbet af nogle år skabte Max Hübner et netværk af blomsterhandlere i hele Tyskland - og Max Hübner fortsatte arbejdet med at skabe kontakter over hele jorden. Det var ligeledes Max Hübner, som i sin tid fandt på sloganet "Sig det med blomster".

I 1919 stiftede blomsterhandler Carl Jørgensen fra Vesterbrogade under rejser i Tyskland bekendtskab med blomsterformidling på tværs af de tyske byer. Carl Jørgensen blev inspireret af den tyske blomsterhandler Max Hübner. I løbet af det næste årti byggede  Carl Jørgensen sit eget netværk op blandt danske blomsterhandlere. Netværket blev så omfattende, at Carl Jørgensen i 1925 mødtes med en række blomsterhandlere i Odense, som førte til dannelsen af foreningen "Ekspreslevering af Blomster" – E.B. – hvor Carl Jørgensen beklædte formandsposten i foreningens første år. Den nye forening var organisatorisk underlagt Danske Blomsterhandlere, som hermed stod til gennembrud som en faglig landsforening for de danske blomsterhandlere.

Efter Anden Verdenskrig blev det internationale samarbejde om blomsterformidling på tværs af landegrænser genoptaget, og ved en verdenskongres i København i juli 1946 stiftes INTERFLORA.

Produkter
Interflora har siden sin begyndelse udvidet sit sortiment fra traditionelle buketter til i dag at omfatte både afskårne blomster, buketter, dekorationer og planter samt gavekurve med vin, chokolade og andre specialiteter, herunder Fairtrade- og økologiske produkter,.

Internationale afdelinger
 Interflora Storbritannien blev købt i 2006 af FTD Group (Interflora's Amerikanske Afdeling)
 Fleurop-Interflora: Europa
 Interflora Australien
 Hana Cupid (Japan): Tidligere kendt som Japanese Florists Transworld Delivery (JFTD), Indtil en uoverensstemmelse mellem FTD og den Japanske afdeling
 Interflora Stillehavsomårdet (New Zealand, Hong Kong, Kina, Brunei, Cambodia, Cook Øerne, Fiji, Indonesien, Malaysia, Singapore, Tonga, Vietnam og Vestlige Samoa).

Noter

Eksterne henvisninger 
 Interfloras hjemmeside (på dansk)
 Interfloras hjemmeside (på engelsk) 

Detailvirksomheder fra Italien
Blomster
Richard Russo

Richard Russo (født 15. juli 1949) er en amerikansk lærer og forfatter af romaner, noveller og skuespil.

Barndom, ungdom og uddannelse 
Russo blev født Johnstown i staten New York, USA, og han voksede op i den nærliggende by, Gloversville. Han tog bachelor- og magistergraderne og fik også sin doktorgrad ved University of Arizona, som han gik på fra 1967 til 1979.

Karriere 
Russo var ansat som lærer ved institut for engelsk på Southern Illinois University Carbondale, da hans første roman, Mohawk, udkom i 1986. En stor del af hans arbejde har været halvvejs selvbiografisk med oplevelser lige fra barndommen i den landlige del af staten New York til undervisningen i litteratur ved Colby College (som han nu har forladt). Han bor og arbejder nu i Camden, Maine, USA.

Russos roman fra 2001, Empire Falls, blev i 2002 tildelt Pulitzerprisen. Han har skrevet seks andre romaner og udgivet en novellesamling. Russo samarbejdede i 1998 med instruktøren Robert Benton om filmen Twilight, og Benton tilpassede og instruerede også Russos Nobody's Fool til filmen af samme navn fra 1994 med Paul Newman i hovedrollen. Russo skrev drejebogen til HBOs udgave af miniserien Empire Falls, til filmen Ice Harvest fra 2005 samt Niall Johnsons film Keeping Mum med Rowan Atkinson.

Bibliografi 
 Mohawk, 2001,  (1. udg i 1986)
 The Risk Pool, 2011,  (1. udg i 1988)
 Nobody's Fool, 2011,  (1. udg i 1993)
 Straight Man, 1998,  (1. udg i 1997)
 Empire Falls, 2011,  (1. udg i 2001)
 The Whore's Child and Other Stories, 2003,  (1. udg i 2002)
 Bridge of Sighs, 2008,  (1. udg i 2007)
 That Old Cape Magic, 2010,  (1. udg i 2009)

Eksterne links 
 En lydoptagelse af Russos læsning af et kapitel fra That Old Cape Magic

Noter 

Romanforfattere fra USA
Mikayla Mendez

Mikayla Mendez (født 29. august 1980 i Burbank, Californien), er en amerikansk pornoskuespiller. Hun forlod pornoindustrien i 2009.

Priser 
 2010 – AVN Award – Bedste gruppe sex scene

Eksterne henvisninger 

 mikaylamendez.com  Officiel hjemmeside
 

Pornoskuespillere fra USA
Kirsten Price

Kirsten Price (født 13. november 1981 i Providence, Rhode Island), er en amerikansk pornoskuespiller.

Personligt liv 
Pris gift med kollegaen Barrett Blade den 9. oktober 2004, men de er siden skilt. Hun tog en pause fra pornofilm i et stykke tid efter at hun blev skilt fra Blade. Hun er nu gift med pornografisk skuespiller Keiran Lee og har tre børn.

Priser 
 2007 – AVN Award – Bedste birolle
 2007 – AVN Award – Bedste gruppe sex scene
 2010 – AVN Award – Bedste gruppe sex scene

Eksterne henvisninger 

 

Pornoskuespillere fra USA
Lexxi Tyler

Lexxi Tyler (født 16. maj 1983 i Beaverton, Oregon), er en amerikansk pornoskuespiller og model.

Filmografi 
 2005 – Girlvana
 2005 – The Boobs of Hazzard
 2006 – All Girl Fantasies
 2007 – Sophia Santi's Juice
 2007 – Babysitters
 2008 – Cheerleaders

Priser 
 2008 – AVN Award – Bedste sex scene
 2009 – AVN Award – Bedste gruppe sex scene

Eksterne henvisninger 

 
 

Pornoskuespillere fra USA
Vuelta a España 2011

Vuelta a España 2011 var den 66. udgave af cykelløbet Vuelta a España. Løbet startede 20. august i Benidorm med en holdtidskørsel ved aftentid og sluttede 11. september 2011 i Madrid. Løbet var på 3300 km, fordelt på 21 etaper.

Deltagere

Hold 
Udover de 18 ProTeam var Andalucía-Caja Granada, Geox-TMC, Cofidis og Skil-Shimano inviteret til at deltage.

Den komplette liste af deltagende hold

(*) = inviteret pro-kontinentalhold

Ryttere 
For Mark Cavendish, Tyler Farrar, Alessandro Petacchi og Sebastian Lang var løbet deres tredje Grand Tour for året, men det var kun sidstnævnte som fuldførte Giro d'Italia.

Etaper

Trøjerne dag for dag

Se også 
 Begivenheder indenfor cykelsporten 2011

Eksterne henvisninger 

 

2011
Cykelløb i 2011
Sjosja

Sjosja (, ) er en flod i Tver og Moskva oblast i Rusland. Den er en højre biflod til Volga og munder ud i Ivankovskojereservoiret. Floden er 163 km lang, med et afvandingsareal på 3.080 km². Sjosja tilfrosset fra november–december frem til månedsskiftet marts–april.

Referencer

Eksterne henvisninger 

Bifloder til Volga
Floder i Tver oblast
Floder i Moskva oblast
Tvepibet lobelie

Tvepibet lobelie (Lobelia dortmanna) er en spinkel, 15-40 cm høj vandplante. Den findes i næringsfattige og klarvandede søer. Den er sjælden i Danmark. Bladene sidder i en lille roset under vandet, mens blomsterne hæver sig over vandet på lange, slanke blomsterstilke.

Beskrivelse 
I blomstrende tilstand kan lobelie med sit lange skaft med hvidlige eller blegblå blomster ikke forveksles med nogen anden art. Men også i vegetativ tilstand er den let kendelig på de rosetstillede, noget fladtrykte, mere eller mindre tilbagekrummede og op til 5 cm lange, friskgrønne blade med to store luftkanaler, der let ses på overskårne blade.

Fra rosettens bund udgår spinkle, hvidlige rødder.

Højde: 5-15 cm (kun roset), blomsterstængel kan blive op til 1 meter – i visse tilfælde mere.

Hjemsted 
Lobelie hører hjemme i næringsfattige, klare og neutrale-svagt sure søer (lobeliesøer), hvor den typisk vokser på sandbund i vanddybder på op til 50 centimeter (kun sjældent mere) samt på periodisk tørlagte søbredder.

Lobelie er en udpræget jysk art, idet den udenfor Jylland kun kendes fra Læsø. Den er gået stærkt tilbage i takt med eutrofieringen af lobelie-søerne, og er i stadig tilbagegang. Den er i dag sjælden.

Tvepibet lobelie findes i hele Nordeuropa og i de køligere dele af Nord-Amerika.

Kilder og henvisninger 

 Signe Frederiksen et al., Dansk flora, 2. udgave, Gyldendal 2012. .
 Miljønyt, 2, 1990, Danske Vandplanter
 

Lobeliesø
Klokkeblomst-familien
Bergheim (Nordrhein-Westfalen)

Bergheim er en by i Tyskland i delstaten Nordrhein-Westfalen med cirka 65.000 indbyggere. Byen ligger i kreisen Rhein-Erft-Kreis 20 km vest for Köln.

I den nordlige del af byen ligger det brunkul-fyrede Niederaussem Kraftværk (), ejet af RWE. Værket blev i undersøgelsen Dirty Thirty, udgivet af Verdensnaturfonden (WWF) i maj 2007, kategoriseret som det tredje værste i Europa, hvad angår forholdet mellem energieffektivitet og CO2-udledning.

Referencer

Henvisninger 

Byer i Nordrhein-Westfalen
Kristiansandsfjorden

Kristiansandsfjorden er fjorden udenfor Kristiansand i Agder fylke, syd i Norge. Lokalt bruges oftest navnet Byfjorden. Det er drøjt 5,5 nautiske mil (10 km) fra Vestre havn i Kristiansand til åbent hav i Skagerrak syd for Oksø og Grønningen fyr. Ved Østre Havn har floden Otra sit udløb

Fjorden er optil 260 meter dyb og det dybeste område midt i sejladsruten var tidligere brugt til dumping af ammunition. På fjordbunden, specielt i de indre dele af fjorden, er det meget forurening fra tidligere tiders virksomhed langs strænderne. Meget af fjordbunden er de senere år blevet tildækket med fyld af sten og sand.

Fjorden har to indløb, Østergapet (gabet på dialekt) mellem Oksøy og Grønningen og Vestergabet mellem Flekkerøy (en ø) og Møvik/Kroodden på fastlandet. Tidligere blev der sagt, at Vestergapet lå mellem Indre og Ytre Flekkerøy og sundet mellem øen og fastlandet var den vigtigste havn langs Skagerrakkysten fra omkring 1550.

Topdalsfjorden er en sidearm af fjorden, som går fra Tovdalselvens munding til Gleodden/Marvika. Fra mundingen ved Kristiansand Lufthavn, Kjevik og Hamresanden og videre indover bruges navnet Ålefjærfjorden. Fra Ålefjær til Gleodden er der 5 nautiske mil.

I området ved Torsviga og Kongsgårdbukta i bydelen Lund (Kristiansand) mellem Marvika og Ringvoldåsen/Ringknuten i Topdalsfjorden bygges for tiden (2011) et nyt havneanlæg for Kristiansand.

Galleri

Kilder og henvisninger 

 Om forureningen af Kristiansandsfjorden  på miljodirektoratet.no . Viser også fjordens afgrænsning

Fjorden
Fjorde i Agder
Hallucinogen (musiker)

Simon Postford (født i 1971 i London), er en engelsk DJ og producer bedre kendt under sit kunstnernavn Hallucinogen. Han har specialiseret i psykedelisk trance siden han startede sin karriere i 1993. Hans debut album Twisted, blev udgivet i 1995, og opfølgeren kom i 1997, The Lone Deranger.

Diskografi

Album 
 1995 – Twisted
 1997 – The Lone Deranger
 2002 – In Dub
 2009 – In Dub - Live

Singler 
 1994 – Alpha Centauri / LSD (12")
 1995 – LSD (Live Mix) (12")
 1995 – Angelic Particles / Soothsayer (12")
 1995 – Fluoro Neuro Sponge / Astral Pancakes (12")
 1996 – LSD (12")
 1996 – Deranger (12")
 1996 – Space Pussy (12")
 2000 – Mi-Loony-Um! (12")
 2003 – LSD (Remixes) (12")

Eksterne henvisninger 
 Hallucinogen diskografi på Discogs
 Twisted.co.uk Officiel hjemmeside

Musikere fra England
Psykedelisk trance-grupper
Dj's fra England
Josef Hellmesberger junior

Josef (eller Joseph) Hellmesberger (født 9. april 1855 i Wien, død 26. april 1907 sammesteds) var en østrigsk violinist, søn af Josef Hellmesberger senior.

Hellmesberger blev 1878 soloviolinist i hofkapellet og professor i violin ved konservatoriet. Senere blev han kapelmester ved den komiske opera og ved Karlteatret, 1884 balletmusikdirigent og koncertmester ved
hofoperaen og var 1900—02 første hofkapelmester. 1904—05 var han hofkapelmester i Stuttgart. Hellmesberger har skrevet en halv snes operetter, nogle balletter og andre sceniske arbejder.

Eksterne henvisninger 
 

Violinister fra Østrig
Østrigere i 1800-tallet
Personer fra Wien
Operettekomponister
Personer fra Østrig-Ungarn
Hofkapelmestre
Josef Hellmesberger senior

Josef (eller Joseph) Hellmesberger (3. november 1828 i Wien — 24. oktober 1893 sammesteds) var en østrigsk violinist, søn af Georg Hellmesberger senior, far til Josef Hellmesberger junior.

Hellmesberger blev i 1851 artistisk direktør for Gesellschaft der Musikfreunde i Wien, 1859 professor i violin ved konservatoriet, 1860 koncertmester ved operaen og 1877 hofkapelmester. Han har gjort sig særlig fortjent ved de af ham fra 1849 foranstaltede kvartetsoireer.

Eksterne henvisninger 
 

 
 

Violinister fra Østrig
Professorer fra Østrig
Hofkapelmestre
Østrigere i 1800-tallet
Personer fra Wien
Georg Hellmesberger senior

Georg Hellmesberger (24. april 1800 i Wien — 16. august 1873 sammesteds) var en østerrigsk violinist, far til Joseph Hellmesberger senior og Georg Hellmesberger junior.

1829 blev han dirigent ved hofoperaen og 1833 professor ved konservatoriet. Han har været lærer for blandt andre Ernst, Miska Hauser, Joachim og Auer samt komponerede violinkoncerter, strygekvartetter med mere.

Eksterne henvisninger 

 
 
 

Violinister fra Østrig
Klassiske violinister
Østrigere i 1800-tallet
Personer fra Wien
Ulderico Sergo

Ulderico Sergo (4. juli 1913 i Fiume – 20. februar 1967, Cleveland Ohio, USA) var en professional bokser fra Italien.

Under Sommer-OL 1936 i Berlin vandt han en guldmedalje i vægtklassen bantamvægt ved at slå Jack Wilson fra USA i finalen. Der var 24 boksere fra 24 lande som stillede op i vægtklassen som blev afholdt fra den 10. til 15. august 1936.

Eksterne henvisninger 
 Profil på databaseolympics.com 

Boksere fra Italien
Olympiske mestre fra Italien
Olympiske boksere fra Italien
Boksere ved sommer-OL 1936
Personer fra Rijeka
Vittorio Tamagnini

Vittorio Tamagnini (28. oktober 1910 i Civitavecchia – 20. januar 1981) var en professionel bokser fra Italien. Under Sommer-OL 1928 vandt han en guldmedalje i vægtklassen bantamvægt.

Eksterne henvisninger 
 Profil på boxrec.com  

Boksere fra Italien
Olympiske mestre fra Italien
Olympiske boksere fra Italien
Boksere ved sommer-OL 1928
Luca Ghini

Luca Ghini (1490 – 4. maj 1556) var en italiensk læge og botaniker kendt som skaber af det første herbarium i verden og den første botaniske have i Europa.

Botanikere fra Italien
Læger fra Italien
Botanikere med autornavne
Personer fra renæssancen
Ordning

En ordnet mængde vil i matematik sige en mængde med en relation , som angiver hvilket af to elementer der er størst. For at relationen  skal kaldes en ordning skal den have følgende egenskaber:

Refleksivitet .

Transitivitet  og  medfører .

Antisymmetri  og  medfører .

En relation, som er refleksiv og transitiv men ikke antisymmetrisk, kaldes en præordning.

Eksempler på ordnede mængder 

De reelle tal udgør en ordnet mængde.

De naturlige tal udgør en ordning når vi med  mener at  går op i .

I relativitetsteori vil begivenheder (punkter i rumtiden) være en ordnet mængde, hvis vi med  mener at der kan sendes et lyssignal fra  til .

Delmængderne af en mængde er ordnet hvis vi med  mener .

I udsagnslogik er  mener .

Underrummene af et vektorrum er ordnet hvis vi med  mener .

Vigtige typer af ordninger 
En mængde siges at være totalt ordnet dersom to vilkårlige elementer er sammenlignelige så  eller . En ordnet mængde, som ikke er totalt ordnet, siges at være partielt (eller delvis) ordnet.

En ordnet mængde siges at være begrænset dersom den har et største og et mindste element. Det største element kaldes toppen af mængden og betegnes  mens det mindste element kaldes bunden af mængden og betegnes .

En ordnet mængde kaldes et gitter dersom der for ethvert par af elementer findes et mindste element som dominerer parret og et største element som parret dominerer.

En mængde siges at være velordnet dersom enhver delmængde har et mindste element.

Mængdelære
Ordningsteori
Lambchop

Lambchop er et alternativt country/rock-band fra Nashville, USA. Bandet består af forsanger og sangskriver Kurt Wagner samt en skiftende besætning af musikere.

Lambchop har senest besøgt Danmark i februar 2017, hvor de spillede en udsolgt koncert i Vega.

Diskografi 
 How i quit smoking (1995)
 Thriller (1997)
 What another man spills (1998)
 Nixon (2000)
 Is a woman (2002)
 Awcmon / Noyoucmon (2004)
 Damaged (2006)
 OH (Ohio) (2008)
 Mr. M (2012)
 FLOTUS (For Love Often Turns Us Still) (2016)
 This (Is What I Wanted to Tell You) (2019)
 Trip (2020)
 Showtunes (2021)
 The Bible (2022)

Musikgrupper fra USA
Loucas Giorkas

Loucas Giorkas (græsk:Λούκας Γιώρκας; født 18. oktober 1986 i Larnaca, Cypern) er en græsk-cypriotisk sanger. Han vandt den første sæson af det græske X-Factor i 2009. Senere på året udgave han sin første album Mazi, som opnåede guld. I januar 2011 blev han præsenteret på græsk tv, som en af de seks finalister til at vinde det nationale melodi grand prix. I marts vandt han sammen med Stereo Mike med sangen Watch my dance og skal derfor repræsentere Grækenland ved Eurovision Song Contest 2011 i Düsseldorf.

Sangere fra Cypern
Musikere fra Grækenland
Grækenlands Eurovision Song Contest-deltagere
Deltagere ved Eurovision Song Contest 2011
Galten Forenede Sportsklubber

Galten Forenede Sportsklubber eller Galten FS er en flerstrenget forening beliggende i Galten. I daglig tale bruges Galten FS ofte som kaldenavn for foreningens fodboldklub.

Underafdelinger
 Fodbold
 Gymnastik
 Håndbold
 Badminton
 Boksning
 Fitness/indoor cycling

Store årlige arrangementer
 Galten byfest (danmarks hyggeligste byfest)
 Jubi-løbet

Idrætsforeninger i Danmark
Forenede Sportsklubber
Nadine Beiler

Nadine Beiler (født 27. maj 1990 i Inzing, Østrig) er en østrigsk sangerinde. Hun vandt talentkonkurrencen Starmania (minder meget om Idols) i 2007 og udsendte kort efter sin første single Alles was du willst. Senere på året kom hendes første plade Komm doch mal ruber, der nåede 4. pladsen på den østrigske hitliste.

Den 25. februar 2011 vandt hun det nationale melodi grand prix og skal derfor repræsentere Østrig i Eurovision Song Contest 2011 i Düsseldorf med sangen The secret is love.

Udgivelser

Plader 
 Komm doch mal ruber (25. maj 2007)
 I've got a voice (13. maj 2011)

Singler 
 Alles was du willst
 Was wir sind
 The secret is love

Eksterne henvisninger 

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2011